wannaphong/clean_thaiwikipedia huggingface dataset:
# ยูอาร์น็อตอะโลน
ยูอาร์น็อตอะโลน  เป็นเพลงของนักร้องชาวอเมริกัน ไมเคิล แจ็กสัน จากอัลบั้ม HIStory โดยได้วางจำหน่ายในวันที่ 15 สิงหาคม ค.ศ. 1995 โดยค่ายเพลงอีพิก ประพันธ์โดย โรเบิร์ต เคลลี และมีโปรดิวเซอร์โดย อาร์. เคลลี และไมเคิล แจ็กสัน

เพลงนี้ประสบความสำเร็จอย่างมาก และมีการบันทึกโลกกินเนสส์บุ๊คให้เป็นเพลงแรกในประวัติศาสตร์ในรอบ 37 ปีของ Billboard Hot 100 ที่เปิดตัวอันดับ 1 และยังจัดอยู่ในชาร์ตอันดับ 1 ใน 800 ของ Billboard Hot 100 pop singles chart
# ลู่ หาน
ลู่ หาน (เกิด 20 เมษายน ค.ศ. 1990) หรือเป็นที่รู้จักในชื่อ ลู่หาน (Luhan) เป็นนักร้องและนักแสดงชาวจีน เขาเป็นสมาชิกของวงบอยแบนด์เกาหลีใต้-จีน เอ็กโซ และกลุ่มย่อย เอ็กโซ-เอ็ม ก่อนออกจากวงในเดือนตุลาคม ค.ศ. 2014 ในปีเดียวกัน เขาถูกจัดอันดับให้อยู่ในรายชื่อ "ผู้ให้ความบันเทิงยอดนิยม" อันดับที่หกในประเทศจีน โดยไชนาเนชันแนลเรดิโอ ในปี ค.ศ. 2017 ลู่หานอยู่ในรายชื่อ "คนดังที่มีรายได้สูงสุด" ในอันดับสองของ ฟอบส์ ไชนาเซเลบริตี 100 เป็นรองเพียงฟ่านปิงปิง
# แม่น้ำเกรตฟิช
แม่น้ำเกรตฟิช  เป็นแม่น้ำที่มีความยาว 644 กม. ไหลผ่านจังหวัดอีสเทิร์นเคปของประเทศแอฟริกาใต้ บริเวณชายฝั่งระหว่างเมืองพอร์ตเอลิซาเบทและปากแม่น้ำ เรียกว่า Sunshine Coast แม่น้ำไหลลงสู่มหาสมุทรอินเดีย ใกล้เมืองซีฟีลด์
# อันดับก่อ
อันดับก่อ หรือ Fagales เป็นอันดับของพืชมีดอกที่รวมของพืชที่เป็นที่รู้จักหลายชนิดเช่น เกาลัด วอลนัต และสนทะเล อยู่ในกลุ่มโรสิดของพืชใบเลี้ยงคู่แท้ ในระบบ APG ประกอบด้วยวงศ์ต่อไปนี้:

Betulaceae -(Betula, Alnus, Carpinus, Corylus, Ostrya, Ostryopsis)
Casuarinaceae -(Casuarina, Gymnostoma, Ceuthostoma, Allocasuarina)
Fagaceae - (Fagus, Quercus, Castanea, Castanopsis, Chrysolepis, Formanodendron, Lithocarpus, Trigonobalanus, Colombobalanus)
Juglandaceae -(Juglans, Pterocarya, Carya, Cyclocarya, Alfaroa, Engelhardia, Oreomunnea, Platycarya, Rhoiptelea)
Myricaceae -(Myrica, Canacomyrica, Comptonia)
Nothofagaceae - (Nothofagus - subgenera Fuscospora, Brassospora and Lophozonia)
Ticodendraceae - (Ticodendron)
# กูนีโอ
กูนีโอ  เป็นเมืองและเทศบาลในแคว้นปีเยมอนเต ทางตอนเหนือของประเทศอิตาลี เป็นเมืองหลวงของจังหวัดกูนีโอ เป็นเมืองที่มีพื้นที่ใหญ่เป็นอันดับ 3 ในจังหวัด เมืองก่อตั้งในปี ค.ศ. 1198 โดยประชาชนท้องถิ่น
# รถไฟใต้ดินบากู
รถไฟใต้ดินบากู  เป็นระบบขนส่งมวลชนเร็วใต้ดินที่ให้บริการในเขตบากู เมืองหลวงของประเทศอาเซอร์ไบจาน เปิดให้บริการเมื่อวันที่ 6 พฤศจิกายน ค.ศ. 1967 ระหว่างอยู่ภายใต้การปกครองของสหภาพโซเวียต ปัจจุบันมีระยะทางรวมทั้งสิ้น  จำนวน 27 สถานี เป็นระบบขนส่งมวลชนเพียงหนึ่งเดียวในอาเซอร์ไบจาน

 เส้นทาง 
 สาย ส่วน เปิดให้บริการ ระยะทาง สถานีแดง ↔ 196720 กม.13เขียว ↔ 197631 กม.19เขียว ↔ 19762 กม.2ม่วง ↔ 20165 กม.4

 โครงการส่วนต่อขยาย 
ในปัจจุบันมีโครงการส่วนต่อขยายที่กำลังก่อสร้างอยู่ ในปี ค.ศ. 2011 นาย Taghi Ahmadov ประกาศว่าจะสร้างสถานีรถไฟฟ้าใหม่ 70 สถานีภายในปี ค.ศ. 2040 โดยจะมีส่วนต่อขยายไปเชื่อมต่อกับท่าอากาศยานนานาชาติ Heydar Aliyev  สถานีรถไฟฟ้าใหม่ 3 สถานี มีแนวโน้มจะเปิดบริการในปี ค.ศ. 2015

นอกจากนี้ยังมีโครงการรถไฟฟ้าสาย 3 ที่กำลังวางแผนอยู่

 การดำเนินการ 
ปัจจุบันมี 2 เส้นทาง เนื่องจากภูมิประเทศในบากูที่มีลักษณะไม่ราบเรียบ สถานีแต่ละสถานีจึงอยู่ลึกมาก จึงมักถูกใช้เป็นที่กำบังจากระเบิดปรมาณู โดยมี 13 สถานี เป็นสถานีแบบชานชาลาเสาคู่ และมี 1 สถานี คือ Bakmil เป็นชานชาลาเดี่ยว

 ระบบรถไฟฟ้า 
มีศูนย์ซ่อมบำรุงเพียงแห่งเดียว ตั้งอยู่ถัดจากสถานี Bakmil และมีชื่อเรียกเดียวกัน ในเดือนมกราคม ค.ศ. 2005 ระบบมีรถไฟฟ้า 228 คัน โดยเป็นแบบ 5 คันต่อขบวน 43 ขบวน ส่วนรถไฟฟ้าที่เหลือนั้น ใช้ในกรณีพิเศษ รถไฟฟ้ารุ่นแรกเป็นรุ่น Ezh3 และรุ่น Em-508 ในขณะที่รถไฟฟ้าส่วนใหญ่ เป็นรุ่น 81-717/714 ซึ่งนำเข้าในปี ค.ศ. 1980s

ปัจจุบันมีการวางแผนจะส่งซื้อรถไฟฟ้าจากโรงงาน Metrovagonmash ในชานกรุงมอสโก เพื่อนำมาใช้งานในสาย 3 ในอนาคต และมีแผนจะติดตั้งระบบปรับอากาศในรถไฟฟ้าอีกด้วยhttp://abc.az/eng/news/main/60438.html รถไฟฟ้าชุดล่าสุดถูกนำเข้าในปี ค.ศ. 2013http://en.apa.az/news.php?id=171051

 สมุดภาพ
# กูร์ปิป
กูร์ปิป  รู้จักกันในชื่อ La Ville-Lumière (นครแห่งแสง) เป็นเมืองในประเทศมอริเชียส พื้นที่หลักตั้งอยู่ในอำเภอแพลนวีแลมส์ ส่วนตะวันออกตั้งอยู่ในอำเภอโมกา เมืองตั้งอยู่บนที่ราบสูง เรียกว่า "ที่ราบตอนกลาง" (Central Plateau) จากข้อมูลสำมะโนของ Statistics Mauritius ใน ค.ศ. 2018 เมืองมีประชากร 78,618 คน
# คัมเบอร์นอลด์
คัมเบอร์นอลด์  เป็นเมืองขนาดใหญ่ในสกอตแลนด์ ตั้งอยู่ในนอร์ทลานาร์กเชียร์ ก่อตั้งขึ้นในปี ค.ศ. 1956 เพื่อรองรับประชากรที่แออัดจากกลาสโกว์ เป็นเมืองที่มีประชากรมากเป็นอันดับ 8 ของสกอตแลนด์ และใหญ่ที่สุดของนอร์ทลานาร์กเชียร์ ชื่อของเมืองในภาษาแกลิกสกอตแลนด์ comar nan allt มีความหมายว่าที่พบกันของสายน้ำ เมืองได้รับรางวัลเมืองยอดเยี่ยมจากการมอบรางวัลคาร์บังเคิล 2 ครั้ง จากงานประกาศรางวัล Scottish Design Awards 2012http://www.bbc.co.uk/news/uk-scotland-glasgow-west-18200899
# รถไฟใต้ดินเวียนนา
รถไฟใต้ดินเวียนนา  เป็นระบบรถไฟใต้ดินในกรุงเวียนนา ประกอบด้วย 5 เส้นทาง รวมระยะทาง  จำนวน 101 สถานีHödl, J: Das Wiener U-Bahn-Netz, Wiener Linien, 2009. มีผู้โดยสารมาใช้บริการมากกว่า 1.3 ล้านคนต่อปี

 โครงข่าย 
มีโครงข่ายทั้งหมด 5 เส้นทาง (ยู 1 - ยู 4 และยู 6) 101 สถานี รวมสถานีเปลี่ยนเส้นทาง 9 สถานี ระยะทางทั้งสิ้น  นอกจากนี้ ยังมีโครงการส่วนต่อขยายที่จะทำให้เสร็จภายใน ค.ศ. 2019 อีกด้วย

 เส้นทาง สี สถานีปลายทาง ระยะทาง จำนวนสถานี  แดง รอยมันน์พลัทซ์ – เลโอพอลเดา 14.6 กิโลเมตร (9.1 ไมล์) 19  ม่วง คาร์ลสพลัทซ์ – เซชตัท 16.7 กิโลเมตร (10.4 ไมล์) 20  ส้ม อ็อททาคริง – ซิมเมอริง 13.5 กิโลเมตร (8.4 ไมล์) 21  เขียว ฮึทเทิลด็อร์ฟ – ไฮลีเกินชตัท 16.5 กิโลเมตร (10.3 ไมล์) 20  น้ำตาล ซีเบินเฮียร์เทิน – โฟลริทส์ด็อร์ฟ 17.4 กิโลเมตร (10.8 ไมล์) 24

 ระบบรถไฟฟ้า 

โครงการขยายระบบเพิ่มเติม

 การขยายครั้งที่ 4 (2010–2017) 
แผนการขยายระบบอูบานครั้งที่ 4 ของเวียนนาเริ่มต้นขึ้นในปี 2001 โดยมีโครงการย่อย 2 โครงการที่ได้รับการยืนยันคือ

 การขยายสาย U2 จากอัสเพิร์นชตราสเซอ ไปถึง ฟลุกเฟลด์ อัสเพิร์น แล้วเสร็จและเปิดให้บริการในวันที่ 5 ตุลาคม 2013
 การขยายสาย U1,  จากรอยมันพลัทซ์ ไปถึง โอเบอร์ลา คาดการว่าจะเสร็จภายในปี 2017

 การขยายครั้งที่ 5 
ในสัญญาระบบรถไฟปัจจุบัน งานออกแบบสำหรับทศวรรษถัดไปได้รับการยืนยัน โดยมีการพูดคุยเปิดประเด็นเกี่ยวกับการขยายครั้งที่ 5 ของสาย U6 ไปทางทิศเหนือออกจาก ฟลอริสดอร์ฟ  เนื่องจากปัญหาการจราจรที่จุดเข้าเมืองจำเป็นที่จะต้องได้รับการแก้ไข โดยอาจตะต้องดูว่าจะขยายไปถึงขอบเมืองหรือออกไปนอกเมืองอีกครั้งหนึ่ง
# เกรตเทสต์ฮิตส์ (อัลบั้มเคนนี โรเจอส์)
เกรตเทสต์ฮิตส์  (ซึ่งบางครั้งหมายถึงอัลบั้มเพลงฮิตของเคนนีโรเจอส์) เป็นอัลบั้มรวมเพลงของ เคนนี โรเจอส์ ศิลปินเพลงคันทรีชาวอเมริกัน วางจำหน่ายครั้งแรกในช่วงเดือนกันยายนปีค.ศ. 1980 และอีกครั้งโดย Liberty Records อัลบั้มนี้ถือเป็นอัลบั้มแรกของโรเจอส์ที่วางจำหน่ายหลังจาก United Artists Group รวมกับ Liberty Records

 ประวัติ 

อัลบั้มนี้สามารถขึ้นอันดับ 1 ได้ในทั้งชาร์ตเพลงป๊อปและคันทรีในอเมริกา มีทั้งหมด 3 ซิงเกิล ที่ไม่ได้ถูกรวมอยู่ในอัลบั้มใดของโรเจอส์มาก่อน เพลงแรก Lady (แต่งและโปรดิวซ์โดย Lionel Richie โปรดิวส์เซอร์คู่ใจของโรเจอส์)ซึ่งขึ้นถึงอันดับ 1 ในปีนั้น เพลงที่ 2 Love the World Away (ติดท๊อป 5 เพลงคันทรีและ 20 ในเพลงชาร์ตเพลงป๊อปซึ่งยังเป็นเพลงประกอบหนังดังอย่าง Urban Cowboy อีกด้วย) เพลงสุดท้ายคือ "Long Arm of the Law" (แม้ไม่ค่อยเป็นที่รู้จัก แต่ก็ยังเป็นที่นิยมในหมู่แฟนๆของโรเจอส์)

อัลบั้มนี้ประกอบไปด้วยเพลงฮิตทั้ง 9 เพลงจากโรเจอส์ เป็นเหตุให้เพลงอื่น (ที่ไม่ค่อยดังอย่าง Daytime Friends,Sweet Music Man,Love or Something Like It ไม่ถูกบรรจุอยู่ในอัลบั้ม) แต่นั่นก็ไม่สามารถฉุดความดังพลุแตกของอัลบั้มนี้ได้ ความโด่งดังของอัลบั้มนี้ยิ่งตอกย้ำความโด่งดังของโรเจอส์ในฐานะนักร้องระดับโลก อัลบั้มนี้มียอดขายทั่วโลกมากกว่า 24 ล้านชุด ถือเป็นอัลบั้มรวมเพลงที่ขายดีที่สุดตลอดกาลของวงการเพลงคันทรี ก่อนที่จะถูกอัลบั้ม The Hits ของ Garth Brooks ทำลายสถิติลงในปี 1994 

ในสหราชอาณาจักรนั้น อัลบั้มนี้วางขายด้วยหน้าปกเดียวกันเพียงแต่เปลี่ยนชื่อเป็น Lady แทน และมีการเปลี่ยนเพลงในอัลบั้ม ซึ่งเพลง Ruby, Don't Take Your Love to Town และ Reuben James ถูกแทนที่ด้วย Goodbye Marie และ Sail Away แทน

แต่นี่ไม่ใช่แค่อัลบั้มเดียวของโรเจอส์ที่ใช้ชื่อว่า Greatest Hits ในปี 1971 ช่วงที่ยังอยู่กับวง The First Edition ก็มีอัลบั้มชื่อเดียวกันออกมา และตั้งแต่ปี 1980 เป็นต้นไปก็มีอีกหลายอัลบั้มรวมเพลงของโรเจอส์ที่ใช้ชื่อนี้ เช่น  บ๊อกเซ็ทในปี 1985 และ คอลเลคชั่นเพลงจากค่าย  RCA ในปี 1988 อย่างไรก็ตามอัลบั้มชุดนี้ที่ออกกับค่าย Liberty ก็ถือว่าเป็นการเบิกทางด้วยชื่อนั้นเป็นต้นมา

ในปี 1983 หลังจากที่ โรเจอส์ย้ายไปยัง RCA Records Liberty ก็รีบปล่อย 20 Greatest Hits ซึ่งมีเพลงฮิตรวมมากกว่าเก่าออกวางจำหน่ายทันที  แต่ว่าทั้งสองอัลบั้มนี้ก็ยังคงเหลืออยู่ในแคทตาล็อกกว่า2ทศวรรษ รวมถึง Greatest Hits ฉบับรีแพคเกจโดย HBO ที่มาพร้อมกับแผ่นลายพิเศษ และยังมีเพลงที่เคยวางจำหน่ายในอัลบั้มก่อนหน้าที่สหราชอาณาจักร ในปี 1980 ด้วย

รายชื่อเพลง
ฉบับสหรัฐอเมริกา

ฉบับสหราชอาณาจักร (Lady)

ชาร์ต
 ชาร์ต(1980) สูงสุดอันดับ U.S. Billboard Top Country Albums 1 U.S. Billboard 200 1 Canadian RPM Country Albums 2 Canadian RPM Top Albums 3
# แคว้นโนโวซีบีสค์
แคว้นโนโวซีบีสค์  เป็นแคว้นหนึ่งของสหพันธรัฐรัสเซีย ตั้งอยู่ทางตะวันตกเฉียงใต้ของไซบีเรีย มีเมืองโนโวซีบีสค์เป็นเมืองศูนย์กลางการปกครองและการค้า โนโวซีบีสค์มีประชากร 2,665,911 คน จากการสำรวจประชากรในปี ค.ศ. 2010
# ตามหาหัวใจเจ้าชายหลงยุค
ตามหาหัวใจเจ้าชายหลงยุค  เป็นละครโทรทัศน์แนวโรแมนติกคอมเมดี้ เป็นเรื่องราวของเจ้าชายจากราชวงศ์โชซอนที่ข้ามผ่านกาลเวลามาโผล่ที่ห้องดาดฟ้าของหญิงสาวคนหนึ่ง ทำให้เกิดเรื่องราววุ่นวายตามมามากมาย เขียนบทโดย อี ฮีมยอง กำกับโดยซิน ยุนซอบ ออกอากาศทางช่องเอสบีเอส ต่อจากเรื่อง Take care of us, Captain  ทุกวันพุธและพฤหัสบดี เวลา 21.55 น. ตั้งแต่วันพุธที่ 21 มีนาคม ถึงวันพฤหัสบดีที่ 24 พฤษภาคม พ.ศ. 2555 รวมความยาว 20 ตอน สำหรับในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันอาทิตย์ เวลา 10.00 น. เริ่มฉายวันอาทิตย์ที่ 6 ตุลาคม พ.ศ. 2556 ละครเรื่องนี้ได้รับความนิยมทั้งในเกาหลีและต่างประเทศตั้งแต่เริ่มออกอากาศในเกาหลีใต้ และมีเรตติ้งสูงสุดเมื่อเทียบกับช่องอื่นๆ ในช่วงคืนวันพุธ-พฤหัส“Rooftop Prince นำอันดับ 1 ซีรีส์พุธ-พฤหัส”บ้าน Rooftop Prince  นอกจากประเทศไทยแล้ว ละครเรื่องนี้ยังถูกซื้อลิขสิทธิ์จากหลายประเทศในเวลาอันรวดเร็ว ทั้งใน ญี่ปุ่น ไต้หวัน ฮ่องกง มาเลเซีย อินโดนีเซีย และฟิลิปปินส์

เนื้อเรื่องย่อ
เมื่อประมาณสามร้อยปีก่อน ในสมัยราชวงศ์โชซอน องค์ชายรัชทายาทอีกักพบว่าองค์หญิงฮวายง หญิงสาวที่เขารักถูกลอบสังหาร และเขายังถูกตามฆ่าอีกด้วย แต่นอกจากเขาจะหนีรอดมาได้อย่างน่าประหลาดแล้ว เขายังเดินทางข้ามผ่านกาลเวลามายังกรุงโซลในปี 2012 พร้อมๆกับองครักษ์ทั้งสาม เขาได้รู้จักกับพัค ฮา หญิงสาวที่มีจิตใจงดงาม เธอให้ที่พักอาศัยแก่เขาบนห้องดาดฟ้าเพราะความสงสาร และแล้วเรื่องราววุ่นวายต่างๆ นาๆ ก็บังเกิดขึ้น เขาเริ่มค้นพบคนที่มีหน้าตาเหมือนกับคนในโลกอดีตที่เขาอาศัยอยู่ รวมถึงตัวของเขาเองด้วย 

อี กัก สวมรอยเป็นยง แทยง ที่หายสาบสูญไป เพื่อสืบหาเบาะแสของเหตุการณ์ฆาตกรรมองค์หญิงฮวายง และการหายตัวไปของแทยงในเวลาเดียวกัน แต่กลับมีอุปสรรคและเรื่องไม่คาดฝันเกิดขึ้นมากมาย ส่วนพัค ฮาก็เริ่มจะสนิทคุ้นเคยกับเขามากขึ้นเรื่อยๆ ความใกล้ชิดทำให้เกิดความผูกพัน พร้อมๆ กันนั้น ความทรงจำในวัยเด็กที่ลบเลือนไปของหญิงสาวกลับคืนมาอีกครั้ง และความลับบางอย่างก็เปิดเผยตัวตนออกมา

นักแสดง
 พัค ยูชอน (ปาร์ค ยูชอน) แสดงเป็น อี กัก และ ยง แทยง
 ฮัน จีมิน แสดงเป็น บูยง และ ปาร์ค ฮา
 จอง ยูมี แสดงเป็น ฮวายง และ ฮง เซนา
 อี แทซอง แสดงเป็น มูชัง และ ยง แทมู
 อี มินโฮ แสดงเป็น ซง มันโบ
 จอง ซอกวอน แสดงเป็นอู ยงซุล
 ชเว อูซิก แสดงเป็นโด ชิซัน

เพลงประกอบ
 Part 1  
 한참 지나서 (After a Long Time) - แบก จียัง 
 상처 (Wound) – อาลิ
 한참 지나서 (After a Long Time) – ดนตรี
 상처 (Wound) – ดนตรี
 Part 2 
 해피엔딩 (Happy Ending) - เจย์ ปาร์ค
 해피엔딩 (Happy Enging) - ดนตรี

แหล่งข้อมูลอื่น
# ลอร์ด (นักร้อง)
เอลลา มารียา ลานี เยลิช-โอคอนเนอร์  หรือรู้จักในชื่อ ลอร์ด  เกิดวันที่ 7 พฤศจิกายน ค.ศ. 1996 เป็นนักร้อง-นักแต่งเพลงชาวนิวซีแลนด์เชื้อสายโครเอเชีย เธอมีผลงานอีพีชุดแรกชื่อชุด The Love Club ออกวางขายเมื่อวันที่ 22 พฤศจิกายน ค.ศ. 2012 มีซิงเกิลแรกคือ "Royals" ซึ่งเปิดตัวเข้าชาร์ตอันดับ 1 บนชาร์ต นิวซีแลนด์ท็อป 40 และยังสามารถขึ้นอันดับ 1 บนชาร์ตบิลบอร์ดฮอต 100 ได้ ทำให้เธอเป็นศิลปินเดี่ยวชาวนิวซีแลนด์คนแรกที่มีเพลงอันดับ 1 ในสหรัฐ อัลบั้มเปิดตัวของเธอชื่อชุด Pure Heroine ออกวางขาย 27 กันยายน ค.ศ. 2013

รางวัลของลอร์ด ได้แก่ รางวัลแกรมมี่สองรางวัล รางวัลบริตสองรางวัล และการเสนอชื่อเข้าชิงลูกโลกทองคำ เธอปรากฏตัวในรายชื่อวัยรุ่นที่มีอิทธิพลมากที่สุดของไทม์ในปี 2013 และ 2014 และนิตยสาร Forbes 30 Under 30 ฉบับปี 2014 นอกเหนือจากงานเดี่ยวของเธอแล้ว เธอยังได้ร่วมเขียนเพลงให้กับศิลปินคนอื่น ๆ รวมถึง Broods และ Bleachers ณ เดือนมิถุนายน พ.ศ. 2560 ลอร์ดมียอดขายมากกว่าห้าล้านอัลบั้มทั่วโลก 

 ผลงานเพลง 
 Pure Heroine (2013)
 Melodrama (2017)
 Solar Power (2021)
 Virgin (2025)

 ทัวร์คอนเสิร์ต 
 Pure Heroine Tour (2013–2014)
 Melodrama World Tour (2017–2018)
 Solar Power Tour (2022–2023)
 Ultrasound World Tour (2025)
# หมู่เกาะนิโคบาร์
หมู่เกาะนิโคบาร์  ปรากฏในแผนที่โบราณสมัยกรุงศรีอยุธยาและต้นกรุงรัตนโกสินทร์ว่า เกาะนาควารีคนเปลือยอยู่มาก เป็นหมู่เกาะทางตะวันออกของมหาสมุทรอินเดีย ตั้งอยู่ในเอเชียตะวันออกเฉียงใต้ ตั้งอยู่ทางตอนเหนือของเขตปกครองพิเศษอาเจะฮ์และเกาะสุมาตรา ราว 150 กม. มีทะเลอันดามันคั่นกลางกับประเทศไทย หมู่เกาะตั้งอยู่ทางตะวันออกเฉียงใต้ของอนุทวีปอินเดีย ราว 1,300 กม. โดยมีอ่าวเบงกอลคั่น หมู่เกาะเป็นส่วนหนึ่งของหมู่เกาะอันดามันและนิโคบาร์ ประเทศอินเดีย

อนึ่ง ชื่อ นิโคบาร์ มาจากคำว่า นาควาระ อันมีความหมายว่า "ถิ่นนาค หรืองู หรือคนเปลือย"

ยูเนสโกประกาศให้หมู่เกาะอยู่ในโครงการมนุษย์และชีวมณฑลของยูเนสโก
# องค์การร่วมปาโซะก์โมโมกุน กาดาซันดูซุน มูรุต
องค์การร่วมปาโซะก์โมโมกุน กาดาซันดูซุน มูรุต (,) เป็นพรรคการเมืองที่มีฐานที่ตั้งในรัฐซาบะฮ์ มาเลเซียตะวันออก เป็นพรรคการเมืองที่มีฐานเสียงเป็นชนกลุ่มน้อยเพื่อเรียกร้องสิทธิและการพัฒนาให้กับชาวกาดาซันดูซุนและมูรุตในซาบะฮ์และชาวโอรังอัซลีในคาบสมุทรมลายา

 

 ประวัติ 
พรรคนี้เริ่มครั้งแรกใช้ชื่อว่าพรรคประชาธิปไตยซาบะฮ์ (Parti Demokrat Sabah; PDS) ก่อตั้งโดยตัน ศรี เบอร์นาร์ด ดมปก และผู้นำคนอื่น ๆ ที่แยกตัวออกมาจากสหพรรคซาบะฮ์หลังการเลือกตั้งทั่วไปในรัฐซาบะฮ์เมื่อ พ.ศ. 2537 ต่อมาจึงเปลี่ยนมาใช้ชื่อปัจจุบัน

พรรคนี้ไม่มีความเกี่ยวข้องกับองค์การเดิมที่มีชื่อว่าองค์การแห่งชาติปาโซะก์โมโมกุน กาดาซันที่ก่อตั้งโดยตุน ฟูอัด สตีเฟนส์ เมื่อเดือนสิงหาคม พ.ศ. 2504 และไม่มีความเกี่ยวข้องกับองค์การร่วมปาโซะก์โมโมกุนที่ก่อตั้งเมื่อเดือนมกราคม พ.ศ. 2505 โดย ดาโต๊ะ จี. เอส. ซุนดัง และเป็นคนละองค์การกับองค์การแห่งชาติปาโซะก์ นูนุก์รากังที่ก่อตั้งโดย ริชาร์ด ชัยสุริยะ ใน พ.ศ. 2552 พรรคนี้ได้ตั้งสาขาที่รัฐเปรัก เพื่อเรียกร้องสิทธิของชาวโอรังอัซลี

 สถานะและจุดยืน 
องค์การร่วมปาโซะก์โมโมกุน กาดาซันดูซุน มูรุตเป็นสมาชิกของแนวร่วมแห่งชาติ และชื่อพรรคมีทั้งคำว่ากาดาซันดูซุนและมูรุต สัญลักษณ์ของพรรคไม่ใช่ควายแต่เป็นภาพเงาของยอดเขากีนาบาลู นอกจากนั้น การเน้นชาตินิยมกาดาซันดูซุนไม่ปรากฏมากในองค์การนี้เมื่อเทียบกับองค์การในอดีต
# เทศบาลตำบลสีมามงคล
เทศบาลตำบลสีมามงคล เป็นเทศบาลตำบลแห่งหนึ่ง ตั้งอยู่ในอำเภอปากช่อง จังหวัดนครราชสีมา 

 ประวัติ 

 ที่ตั้ง 
 ทิศเหนือ จดตำบลพญาเย็น อำเภอปากช่อง จังหวัดนครราชสีมา
 ทิศใต้ จดตำบลพญาเย็น อำเภอปากช่อง จังหวัดนครราชสีมา
 ทิศตะวันออก จดตำบลปากช่อง ตำบลหนองน้ำแดง อำเภอปากช่อง จังหวัดนครราชสีมา
 ทิศตะวันตก จดตำบลพญาเย็น อำเภอปากช่อง จังหวัดนครราชสีมา
# ลักซอร์
ลักซอร์  เป็นนครในประเทศอียิปต์ เป็นเมืองหลวงของเขตผู้ว่าการลักซอร์ มีประชากร 487,896 คน (ค.ศ. 2010) (retrieved 2010-7-27) เมืองมีพื้นที่ราว 416 ตร.กม. (161 ตร.ไมล์) เป็นสถานที่ตั้งของเมืองอียิปต์โบราณ เมืองทีบส์ อาจกล่าวได้ว่าเป็น "พิพิธภัณฑ์เปิดโล่งที่ใหญ่ที่สุดของโลก" เป็นที่ตั้งของซากวิหารโบราณ อย่าง คาร์นัก และวิหารลักซอร์ ตั้งอยู่ในเมืองสมัยใหม่ บริเวณตรงข้ามแม่น้ำไนล์ เป็นที่ตั้งของอนุสาวรีย์ วิหาร และสุสาน ที่รวมถึงหุบเขากษัตริย์และหุบเขาราชินี
# คณะกรรมการแห่งชาติปาปัวตะวันตก
คณะกรรมการแห่งชาติปาปัวตะวันตก (National Committee for West Papua) เป็นกลุ่มของชาวปาปัวที่ต่อสู้เพื่อเอกราชของปาปัวและปาปัวตะวันตก ก่อตั้งขึ้นเมื่อ พ.ศ. 2551 ที่เมืองชยปุระโดยกลุ่มที่หลากหลาย เพื่อเรียกร้องให้สหประชาชาติและอินโดนีเซียยอมให้ปาปัวได้มีสิทธิ์ตัดสินใจเกี่ยวกับอนาคตตนเอง สภานานาชาติแห่งปาปัวตะวันตกและทนายความนานาชาติแห่งปาปัวตะวันตกได้ยอมรับให้คณะกรรมการแห่งชาติปาปัวตะวันตกเป็นผู้ประสานงานในท้องถิ่นของขบวนการต่อสู้เพื่อเอกราชของปาปัวตะวันตก

ใน พ.ศ. 2552 คณะกรรมการแห่งชาติปาปัวตะวันตก ได้จัดให้นักศึกษาชาวปาปัวในชวา บาหลี มากัสการ์และมานาโดกลับไปสู่ปาปัวและจัดประท้วงในสวนสาธารณะที่เซนตานีก่อนจะถูกเจ้าหน้าที่จับกุมในที่สุด ในเดือนเมษายน พ.ศ. 2552 มีผู้ประท้วง 8 คนถูกตำรวจสังหาร ระหว่างการประท้วงที่สนับสนุนโดยคณะกรรมการแห่งชาติปาปัวตะวันตก การประท้วงเกิดขึ้นอีกครั้งเมื่อ 22 มีนาคม พ.ศ. 2553 ซึ่งมีชาวปาปัวถูกจับหลังจากตำรวจสลายฝูงชน
 แหล่งข้อมูลอื่น
 Official Website of the KNPB 
 KNPB on YouTube
 KNPB Sentani Branch 
 Statement by Viktor Yeimo*
หมวดหมู่:ขบวนการทางการเมืองในประเทศอินโดนีเซีย
หมวดหมู่:ขบวนการแบ่งแยกดินแดน
หมวดหมู่:ขบวนการเอกราช
# ฟาร์ราห์ ฟอว์เซตต์
ฟาร์ราห์ เลนี "ฟาร์ราห์" ฟอว์เซตต์  (2 กุมภาพันธ์ ค.ศ. 1947-25 มิถุนายน ค.ศ. 2009 เป็นนักแสดงชาวอเมริกันและศิลปิน ฟาร์ราห์ได้รับรางวัลลูกโลกทองคำและรางวัลเอ็มมี่ ฟาร์ราห์มีชื่อเสียงจากการถ่ายโปสเตอร์ใส่ชุดว่ายน้ำสีแดงและแสดงเป็นนักสืบเอกชน โดยรับบทเป็น จิลล์ มันโร จากละครโทรทัศน์เรื่อง ชาร์ลี แองเจิ้ล

 แหล่งข้อมูล
# ตำบลหมูสี
หมูสี เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของเทศบาลตำบลหมูสี

 ประวัติ 
 วันที่ 1   มกราคม   2500   ตั้งกิ่งอำเภอปากช่อง  โดยแยกตำบลปากช่อง  ตำบลจันทึก  ตำบลกลางดง  และตำบลหมูสี  ออกจากอำเภอสีคิ้ว  
วันที่ 6 พฤษภาคม พ.ศ. 2525 กำหนดเขตปกครองใหม่เมื่อตั้งตำบล โป่งตาลองประกาศกระทรวงมหาดไทย เรื่องตั้งและเปลี่ยนแปลงเขตภายในท้องที่อำเภอปากช่องเล่ม 99 ตอน 35  หน้า 1934  1 มิถุนายน 2525 
วันที่ 17 กันยายน พ.ศ. 2546 ตั้งหมู่บ้านคลองปูน ออกจากหมู่บ้านคลองดินดำประกาศจังหวัดนครราชสีมา เรื่องการตั้งและกำหนดเขตหมู่บ้าน เล่ม 120 ตอนพิเศษ 110 ง หน้า 175   24 กันยายน 2546 และตั้งหมู่บ้านอุทมพรพัฒนา ออกจากหมู่บ้านคลองเดื่อประกาศจังหวัดนครราชสีมา เรื่องการตั้งและกำหนดเขตหมู่บ้าน 
เล่ม 120 ตอนพิเศษ 110 ง หน้า 190   24 กันยายน 2546

องค์กรบริหารส่วนตำบลหมูสี จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 และตามและประกาศกระทรวงมหาดไทย เมื่อปี 2538 มีพื้นที่ครอบคลุมทั้งตำบลหมูสี เดิมพื้นที่มีสภาพเป็นป่าดงดิบมีราษฎรเข้าหักร้างถางป่าโดยเป็นราษฎรทีอพยพลงมาจากอุทยานแห่งชาติเขาใหญ่และจากภาคต่างๆ ทั่วประเทศไทย 

 ภูมิศาสตร์ 
พื้นที่ส่วนใหญ่เป็นที่ราบ เชิงเขา มีพื้นที่ 109.19 ตารางกิโลเมตร หรือ 68,244.50 ไร่ หรือ 378 ตารางกิโลเมตร (รวมอุทยานแห่งชาติเขาใหญ่)

 อาณาเขต 
 ทิศเหนือ ติดกับตำบลหนองน้ำแดง และตำบลขนงพระ
 ทิศใต้ ติดกับจังหวัดนครนายก และจังหวัดปราจีนบุรี
 ทิศตะวันออก ติดกับตำบลโป่งตาลอง
 ทิศตะวันตก ติดกับตำบลพญาเย็น

 หมู่บ้าน 
ตำบลหมูสีแบ่งพื้นที่การปกครองออกเป็น 19 หมู่บ้าน ประกอบด้วย

 หมู่ 1 บ้านบุ่งเตย
 หมู่ 2 บ้านใหม่สามัคคี
 หมู่ 3 บ้านท่ามะปรางค์
 หมู่ 4 บ้านหมูสี
 หมู่ 5 บ้านกุดคล้า
 หมู่ 6 บ้านคลองเดื่อ
 หมู่ 7 บ้านไร่
 หมู่ 8 บ้านคลองดินดำ
 หมู่ 9 บ้านเลือดไทย
 หมู่ 10 บ้านเหวปลากั้ง
 หมู่ 11 บ้านวังโต่งโต้น
 หมู่ 12 บ้านท่าช้างใต้
 หมู่ 13 บ้านวังประดู่
 หมู่ 14 บ้านเกาะแก้ว
 หมู่ 15 บ้านคลองเสือ
 หมู่ 16 บ้านท่าช้างเหนือ
 หมู่ 17 บ้านคลองเพล
 หมู่ 18 บ้านอุทุมพรพัฒนา
 หมู่ 19 บ้านคลองปูน

 การคมนาคม 
 ทางหลวงแผ่นดินหมายเลข 2090 (ถนนธนะรัชต์) ผ่านหมู่ 2, 7, 16, 4, 5, 3, 17 

 สถานที่สำคัญ 
 สำนักงานเทศบาลตำบลหมูสี
 สถานีตำรวจภูธรตำบลหมูสี
 หน่วยงานวิจัยผึ้งและอุตสาหกรรม
 อุทยานแห่งชาติเขาใหญ่
 สถานีวิจัยลุ่มน้ำลำตะคลอง
 สถานที่ควบคุมไฟป่า
# ตำบลวังไทร (อำเภอปากช่อง)
วังไทร เป็นตำบลหนึ่งตั้งอยู่ในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของเทศบาลตำบลวังไทร

 ประวัติ 
ตำบลวังไทรเป็นตำบลหนึ่งในอำเภอปากช่อง ซึ่งแยกออกจากตำบลหนองสาหร่ายในปี 2527 โดยตั้งชื่อตำบลตามชื่อหมู่บ้านวังไทร ซึ่งในอดีตจะมีต้นไทรใหญ่อยู่ต้นหนึ่งและบริเวณต้นไทรเป็นวังน้ำไม่เคยแห้ง ชาวบ้านจึงใช้ต้นไทร ตั้งชื่อเป็นชื่อหมู่บ้าน “บ้านวังไทร” เป็นหมู่บ้านที่ใหญ่จึงได้ตั้งชื่อตำบลตามชื่อหมู่บ้านเป็นตำบลวังไทร ในปัจจุบัน

 อาณาเขต 
 ทิศเหนือ จดตำบลหนองสาหร่าย อำเภอปากช่อง จังหวัดนครราชสีมา
 ทิศตะวันออก จดตำบลคลองม่วง อำเภอปากช่อง และตำบลคลองไผ่ อำเภอสีคิ้ว จังหวัดนครราชสีมา
 ทิศใต้ จดตำบลคลองม่วง อำเภอปากช่อง จังหวัดนครราชสีมา
 ทิศตะวันตก จดตำบลหนองสาหร่าย อำเภอปากช่อง จังหวัดนครราชสีมา
# พรรคประชาชนแห่งอินโดนีเซียเสรี
พรรคประชาชนแห่งอินโดนีเซียเสรี (Party of the People of Free Indonesia; , PRIM) เป็นพรรคการเมืองในอินโดนีเซีย โดยมีฐานเสียงเป็นชาวซุนดาในชวาตะวันตกBertrand, Jacques. Nationalism and Ethnic Conflict in Indonesia. Cambridge Asia-Pacific studies. Cambridge, UK: Cambridge University Press, 2004. p. 229 ในการเลือกตั้ง พ.ศ. 2498 พรรคนี้ได้คะแนนเสียง 0.2% และได้ 1 ที่นั่งFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 435   หลังการเลือกตั้ง พรรคนี้ได้เข้าร่วมกับกลุ่มของผู้สนับสนุนการประกาศ (Fraction of Upholders of the Proclamation) Feith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 472
# เทศบาลตำบลเสิงสาง
เทศบาลตำบลเสิงสาง เป็นเทศบาลตำบลแห่งหนึ่ง ตั้งอยู่ในอำเภอเสิงสาง จังหวัดนครราชสีมา 

 ประวัติ 
ท้องที่อำเภอเสิงสาง เดิมเป็นตำบลหนึ่งของอำเภอโชคชัย คือตำบลสระตะเคียน ต่อมาแยกไปขึ้น กิ่งอำเภอแชะ (อำเภอครบุรีในปัจจุบัน) และกระทรวงมหาดไทยได้ประกาศยกท้องที่ตำบลสระตะเคียนขึ้นเป็นกิ่งอำเภอเสิงสาง เมื่อ พ.ศ. 2519 และประกาศขึ้นเป็นอำเภอเสิงสาง เมื่อวันที่ 25 มีนาคม พ.ศ. 2522 เทศบาลตำบลเสิงสาง ได้ยกฐานะจากสุขาภิบาลเสิงสาง ตามพระราชบัญญัติเปลี่ยนแปลงฐานะของสุขาภิบาล เป็นเทศบาล พ.ศ. 2542 ตั้งแต่วันที่ 25 พฤษภาคม 2542 เป็นต้นมา มีพื้นที่ครอบคลุม 8 หมู่บ้าน และได้แบ่งชุมชนเป็น 9 ชุมชน
# เทศบาลตำบลครบุรีใต้
เทศบาลตำบลครบุรีใต้ เป็นเทศบาลตำบลแห่งหนึ่ง ตั้งอยู่ในอำเภอครบุรี จังหวัดนครราชสีมา 

 ประวัติ 

 ที่ตั้งและอาณาเขต 
เทศบาลตำบลครบุรีใต้ ตั้งอยู่ห่าง อำเภอครบุรี ประมาณ 12 กิโลเมตร

 ทิศเหนือ จดตำบลครบุรี และเขตเทศบาลตำบลไทรโยง-ไชยวาล อำเภอครบุรี จังหวัดนครราชสีมา
 ทิศใต้ จดตำบลจระเข้หิน อำเภอครบุรี จังหวัดนครราชสีมา
 ทิศตะวันออก จดตำบลอรพิมพ์ ตำบลครบุรี กับตำบลจระเข้หิน อำเภอครบุรี จังหวัดนครราชสีมา
 ทิศตะวันตก จดตำบลอุดมทรัพย์ อำเภอวังน้ำเขียว และตำบลสะแกราช อำเภอปักธงชัย จังหวัดนครราชสีมา
# มณฑลอันนัม
มณฑลอันนัม (Annam) เป็นชื่อเรียกดินแดนของชาวเวียดที่แพร่ขยายออกมาจากบริเวณเดิมแถบลุ่มแม่น้ำแดงและแม่น้ำดำ ซึ่งเคยถูกปกครองในฐานะมณฑลหนึ่งของจีน ได้แก่ดินแดนที่ต่อมาจะถูกเรียกว่าตังเกี๋ย ชาวจีนเรียกบริเวณที่ชาวเวียดอาศัยอยู่ว่าอันหนันหมายถึงภาคใต้ที่ปราบสงบแล้ว แต่ชาวตะวันตกออกเสียงเป็นอันนัม

จีนปกครองเวียดนามเป็นเวลาประมาณ 600 ปี ตั้งแต่สมัยราชวงศ์จิ้นจนถึงสมัยราชวงศ์ถัง จนเวียดนามสามารถประกาศเอกราชจากจีนได้ประมาณ พ.ศ. 1482 
 หลังได้รับเอกราช 
ตั้งแต่ พ.ศ. 1597 ชาวเวียดเรียกอาณาจักรของตนว่าไดโกเวียดหรือไดเวียดซึ่งมีพรมแดนทางใต้ติดกับอาณาจักรจามปา ถึงแม้ว่าเวียดนามจะแยกตัวออกไปจากจีนแล้ว จีนก็ยังเรียกอาณาจักรของชาวเวียดว่าอันหนันหรือหนันอัวะและเรียกผู้นำชาวเวียดว่าอันหนันก๊กหว่อง หลังจากที่พระเจ้าเวียดนามยาลองสามารถขึ้นครองราชย์ที่เว้ได้ใน พ.ศ. 2345 และเรียกอาณาจักรของพระองค์ว่าไดนาม เมื่อส่งบรรณาการไปจีน จีนรับรองความเป็นอิสระของไดนาม แต่จีนกลับเรียกว่าเวียดนาม ทำให้เวียดนามเป็นชื่อที่นิยมใช้มาจนปัจจุบัน

คำว่าอันนัมนั้นได้นำกลับมาใช้อีกครั้งหลังจากที่ฝรั่งเศสยึดครองเวียดนามได้และแบ่งการปกครองออกเป็นสามส่วน โดยคำว่าอันนัมใช้เรียกดินแดนภาคกลางของเวียดนาม ไม่ได้หมายถึงเวียดนามทั้งประเทศอีกต่อไป
# เทศบาลตำบลขามทะเลสอ
เทศบาลตำบลขามทะเลสอ เป็นเทศบาลตำบลแห่งหนึ่ง ตั้งอยู่ในอำเภอขามทะเลสอ จังหวัดนครราชสีมา 

 ประวัติ 
 พ.ศ. 2506 เทศบาลตำบลขามทะเลสอ เดิมเป็นส่วนหนึ่งของตำบลขามทะเลสอ กิ่งอำเภอขามทะเลสอ ต่อมาได้มีประกาศกระทรวงมหาดไทย ลงวันที่ 22 มีนาคม 2506 เรื่องจัดตั้งสุขาภิบาลขามทะเลสอ กิ่งอำเภอขามทะเลสอ อำเภอสูงเนิน จังหวัดนครราชสีมา ได้จัดตั้งสุขาภิบาลขามทะเลสอขึ้น เพื่อประโยชน์ในการบำรุงท้องถิ่นให้เจริญยิ่งขึ้น มีพื้นที่ 5.18 ตารางกิโลเมตร
 พ.ศ. 2542 ได้รับการยกฐานะเป็นเทศบาลตำบลขามทะเลสอ ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ได้ประกาศในพระราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 และมีผลบังคับใช้ตั้งแต่วันที่ 25 พฤษภาคม 2542 เป็นต้นไปhttp://www.khamtalayso.go.th/data_general.php  ประวัติจากเว็บไซต์เทศบาลขามทะเลสอ

 ที่ตั้ง 
มีพื้นที่ 5.18 ตารางกิโลเมตร หรือ 3,243 ไร่ 50 ตารางวา หรือประมาณร้อยละ 2.59 ของพื้นที่อำเภอขามทะเลสอ (อำเภอขามทะเลสอมีพื้นที่ประมาณ 200 ตารางกิโลเมตร) หรือประมาณร้อยละ 0.025 ของพื้นที่จังหวัดนครราชสีมา (จังหวัดนครราชสีมามีพื้นที่ประมาณ 20,493.9 ตารางกิโลเมตร

 ทิศเหนือ จดองค์การบริหารส่วนตำบลตำบลขามทะเลสอ อำเภอขามทะเลสอ จังหวัดนครราชสีมา
 ทิศใต้ จดองค์การบริหารส่วนตำบลตำบลขามทะเลสอ อำเภอขามทะเลสอ จังหวัดนครราชสีมา
 ทิศตะวันออก จดองค์การบริหารส่วนตำบลตำบลขามทะเลสอ อำเภอขามทะเลสอ จังหวัดนครราชสีมา
 ทิศตะวันตก จดองค์การบริหารส่วนตำบลตำบลโป่งแดง และองค์การบริหารส่วนตำบลตำบลขามทะเลสอ อำเภอขามทะเลสอ จังหวัดนครราชสีมา